বেশ কয়েক বছর আগে চীনের রাজধানী বেইজিংয়ে আয়োজিত হয়েছিল বিশ্ব নারী সম্মেলন (১৯৯৫)। ওই সম্মেলনে যেসব প্রস্তাব গ্রহণ করা হয়েছিল, তার মধ্যে একটি ছিল খুবই আকর্ষণীয়, চুম্বকসদৃশ। ����গানটি ছিল এরকম – ‘নারীর চোখে বিশ্ব দেখুন’। অতিশয় চিন্তা-উদ্রেককারী, গভীর তলশায়ী, তাৎপর্যপূর্ণ এ-����গানের অন্তরালে যেমন লুকিয়ে আছে নারীর যুগ-যুগের বঞ্চনার ইতিহাস, তেমনি আছে নিজের সম-অধিকারসহ সমমর্যাদা প্রতিষ্ঠার প্রবলতর আগ্রহ।